ททท. เปิดจองใช้สิทธิ์โครงการ “เราเที่ยวด้วยกัน เฟส 5” เร็วขึ้นเป็นวันที่ 7 มีนาคมนี้
นายยุทธศักดิ์  สุภสร ผู้ว่าการ ททท. กล่าวว่า ททท. เตรียมเปิดจองใช้สิทธิ์โครงการกระตุ้นเศรษฐกิจ “เราเที่ยวด้วยกัน เฟส 5” เร็วขึ้นจากเดิม วันที่ 8 มีนาคม  2566 เป็นวันที่ 7 มีนาคมนี้ สำหรับประชาชนที่ไม่เคยลงทะเบียนเข้าร่วมโครงการเราเที่ยวด้วยกันในเฟส 1 -4 สามารถลงทะเบียนเข้าร่วมโครงการฯ ได้ตั้งแต่วันที่ 27 กุมภาพันธ์ – 2 มีนาคม  2566 ตั้งแต่เวลา 06.00 น.- 21.00 น. ผ่านเว็บไซต์ www.เราเที่ยวด้วยกัน.com  ขณะที่ผู้ที่เคยลงทะเบียนเข้าร่วมโครงการเราเที่ยวกัน เฟส 1 - 4 แล้ว  สามารถกดยอมรับข้อตกลงและเงื่อนไขบนแอปพลิเคชัน “เป๋าตัง” และจองใช้สิทธิ์ได้ ตั้งแต่วันที่ 7 มีนาคมเป็นต้นไปสำหรับผู้เข้าร่วมโครงการฯ สามารถเริ่มเดินทางใช้สิทธิ์ได้ ระหว่างวันที่ 10  มีนาคม - 30 เมษายน โดยผู้ใช้สิทธิ์จะต้องติดต่อจองที่พักกับผู้ประกอบการโดยตรง  อย่างน้อย 3 วันล่วงหน้าก่อนวันเข้าพัก และชำระค่าที่พัก ร้อยละ 60 ผ่านช่องทาง G Wallet บนแอปพลิเคชันเป๋าตัง ซึ่งกำหนดให้เป็นการเดินทางข้ามจังหวัดได้ทั่วประเทศ โดยจะเปิดให้จองที่พักได้จนถึงวันที่ 26 เมษายน และสามารถเช็กอินเข้าที่พักวันสุดท้ายได้วันที่ 29 เมษายน ซึ่งผู้เข้าร่วมโครงการจะต้องเช็คเอ้าท์ออกจากที่พัก ภายในวันที่ 30 เมษายน โดยถือเป็นวันสิ้นสุดโครงการ